KYK: Geldwa in Pretoria beroof | Netwerk24
KYK: Geldwa in Pretoria beroof
Deur Hanti Otto 14 Mei 2019 15:35
Die toneel waar die transitorooftog in Laudium, Pretoria, plaasgevind het. Foto: Verskaf
'n Geldwa is Dinsdag in 'n transitorooftog in Laudium, wes van Pretoria, beroof.
Luidens noodboodskappe wat versprei is, het die aanvallers net ná 14:00 by die Standard Bank in 'n sakekompleks in Tangerine-straat toegeslaan.
Minstens vier rowers het die wagte oorval. Een rower het twee wagte in die kajuit van die pantservoertuig aangehou terwyl sy makkers die buit uit die geldwa gepak het.
Hulle het daarna die twee wagte, wat intussen ontwapen is, in die agterkant van die voertuig gedwing en in 'n bakkie weggejaag. Daar is glo 'n skoot op die bakkie geskiet.
Ooggetuies beweer dat meer skote geskiet is en dat die rowers ook probeer het om by die bank in te kom.